सरायढेला में कार के धक्के से ऑटो पलटा, चार यात्री धायल
सरायढेलाके गोल बिल्डिंग सरायढेला के पास बुधवार को कार और ऑटो में टक्कर हो गई। ऑटो पलट गया। उस पर सवार चार यात्री घायल हो गए। एक की हालत गंभीर है। सभी घायलों का इलाज पीएमसीएच के इमरजेंसी में चल रहा है। गंभीर रूप से घायल युवक आईसीयू में भर्ती है। एक घायल को प्राथमिक उपचार के बाद छुट्टी दे दी गई।जानकारी के अनुसार, ऑटो गोविंदपुर की ओर जा रहा था, जबकि तेज गति से कार धनबाद की ओर रही थी। गोल बिल्डिंग के पास ट्रक को ओवरटेक कर आगे निकलने के चक्कर में कार उस ऑटो से टकरा गई। इससे ऑटो पर सवार चार लोग घायल हो गए। ऑटो को धक्का मारने के बाद चालक कार लेकर भाग गया। स्थानीय लोगों ने घटना की सूचना पुलिस को दी। पुलिस ने घटनास्थल से चारो घायलों को इलाज के लिए पीएमसीएच भेजा।
वरदेखने गए थे चाचा-भतीजा: सड़कदुर्घटना में गंभीर रूप से घायल सालगढ़िया निरसा निवासी प्रदीप कुमार सिंह और सूरज सिंह चाचा-भतीजा हैं। चाचा सूरज ने बताया कि दोनों झरिया से आगे बेटी की शादी के लिए वर देखने गए थे। लौटने के लिए स्टेशन से ऑटो पर सवार हुए थे। हादसे में गोविंदपुर निवासी विष्णु शंकर भी घायल हुए हैं। प्रदीप की हालत गंभीर बनी हुई है।
पीएमसीएच में किया जा रहा घायलों का इलाज, एक की हालत गंभीर
bho_Deva hin_Deva hin_Deva hin_Deva